b'\n_START_ARTICLE_\nTvedestrand\n_START_SECTION_\nErhvervsliv\n_START_PARAGRAPH_\nTvedestrand blev ladested i 1836 og var udskibningssted for Nes Jernv\xc3\xa6rk. Tr\xc3\xa6massefabrikkene p\xc3\xa5 Fostvedt, Gjeving og Songe har ogs\xc3\xa5 spillet en betydelig rolle for Tvedestrand. Der foreg\xc3\xa5r en stor eksport over havnen, som har 200 meter offentlig kaj. V\xc3\xa6rkstedsindustrien dominerer, men det er ellers mange sm\xc3\xa5 virksomheder indenfor en lang r\xc3\xa6kke brancher. Tvedestrand har nogle af Aust-Agders bedste jord- og havebrugsomr\xc3\xa5der, med stort husdyrhold, b\xc3\xa6r- og frugtavl._NEWLINE_Tvedestrand er et af de mest s\xc3\xb8gte turistdistrikter p\xc3\xa5 S\xc3\xb8rlandet med en pragtfuld sk\xc3\xa6rg\xc3\xa5rd, flere pensionater og mange hytter._NEWLINE_Kommunev\xc3\xa5benet, som blev godkendt i 1986, viser en opflyvende terne i s\xc3\xb8lv mod en bl\xc3\xa5 baggrund. Dette skal symbolisere kyst og fugleliv._NEWLINE_Lokalavisen Tvedestrandsposten blev grundlagt af Arne Garborg i 1872.'